Αθανάσιος Καββαδάς

Ο Αθανάσιος Καββαδάς (Λευκάδα, 7 Φεβρουαρίου 1962) είναι Έλληνας πολιτικός, Βουλευτής Λευκάδας με την παράταξη της Νέας Δημοκρατίας.

 Βιογραφία 
Γεννήθηκε και μεγάλωσε στο Κατωχώρι Λευκάδας και είναι πατέρας δύο παιδιών, του Γιάννη και της Εμμέλειας. 

Tο 1983 αποφοίτησε από τη Σχολή Τεχνικών Υπαξιωματικών Αεροπορίας (Σ.Τ.Υ.Α) και στη συνέχεια υπηρέτησε σε θέσεις ευθύνης στην Πολεμική Αεροπορία έως το 2006 οπότε και αποστρατεύτηκε ως αξιωματικός.

Το 1987 δημιούργησε την επιχείρηση «Εμπόριο Ποτών Καββαδάς» μια από τις μεγαλύτερες επιχειρήσεις της Λευκάδας, που δραστηριοποιείται στον Νομό Λευκάδας και στην ευρύτερη περιοχή. 

Το 2006-2010 διετέλεσε πρόεδρος της τοπικής ομάδας μπάσκετ ανδρών «Δόξα Λευκάδας», επιτυγχάνοντας, μαζί με τους συνεργάτες του, για πρώτη φορά την άνοδό της ομάδας στη Β και στην συνέχεια στην Α2 Εθνική, ενώ από τον Ιούνιο 2013 μέχρι το 2021 διετέλεσε Αντιπρόεδρος της Ένωσης Ποδοσφαιρικών Σωματείων Πρέβεζας-Λευκάδας, της οποίας πλέον έχει ανακηρυχθεί επίτιμος αντιπρόεδρος.

Από το 2016 έχει ανακηρυχθεί Τακτικό Μέλος της Αεροπορικής Ακαδημίας Ελλάδος. 

Το 2020 απέκτησε τίτλο Μεταπτυχιακών Σπουδών (MBA) στη Φιλοσοφία και Διοίκηση-Management από το Τμήμα Φιλοσοφίας και το Τμήμα Οικονομικών Επιστημών του Εθνικού Καποδιστριακού Πανεπιστημίου Αθηνών.

 Αυτοδιοίκηση 
Το 2010 έθεσε για πρώτη φορά υποψηφιότητα σε δημοτικές εκλογές και εξελέγη πρώτος δημοτικός σύμβουλος από τον συνδυασμό των «Ενεργών Πολιτών»|title=Υπουργείο Εσωτερικών}}, με το οποίο συμμετείχε. Το διάστημα 2011-2014 διετέλεσε Αντιπρόεδρος του Δημοτικού Συμβουλίου της Λευκάδας. 

Στις δημοτικές εκλογές του 2014 επανεξελέγη πρώτος σε ψήφους δημοτικός σύμβουλος, παρόλο που ο συνδυασμός με τον οποίο ήταν υποψήφιος έλαβε την τρίτη θέση.

 Κοινοβουλευτικές Θητείες 

 2015-2019 
Στις Εθνικές Εκλογές του Ιανουαρίου 2015 έθεσε για πρώτη φορά υποψηφιότητα ως Βουλευτής με το ψηφοδέλτιο της Νέας Δημοκρατίας.

Τον Σεπτέμβριο του 2015, εξελέγη για πρώτη φορά Βουλευτής, κερδίζοντας την μονοεδρική της Λευκάδας, όντας μάλιστα ο μοναδικός Βουλευτής της Νέας Δημοκρατίας στη Περιφέρεια Ιονίων Νήσων.

Την κοινοβουλευτική περίοδο 2015-2019, συμμετείχε στις Διαρκείς Επιτροπές Μορφωτικών Υποθέσεων και Εθνικής Άμυνας και Εξωτερικών Υποθέσεων, καθώς επίσης στην Ειδική Μόνιμη Επιτροπή Οδικής Ασφάλειας και στην Ειδική Επιτροπή Εξοπλιστικών Προγραμμάτων και Συμβάσεων.

Από τον Ιανουάριο 2016 μέχρι τον Ιούλιο 2019 κατείχε τη θέση του αναπληρωτή γενικού γραμματέα της Κοινοβουλευτικής Ομάδας του κόμματος.

 2019-2023 
Τον Ιούλιο του 2019 επανεξελέγη Βουλευτής, με 4.366 σταυρούς, διπλασιάζοντας τους σταυρούς προτίμησης σε σχέση με τις εκλογές του Ιανουαρίου 2015.

Την περίοδο 2019-2023, συμμετείχε ως Αντιπρόεδρος στη Διαρκή Επιτροπή Οικονομικών Υποθέσεων και ως μέλος στη Διαρκή Επιτροπή Εθνικής Άμυνας και Εξωτερικών Υποθέσεων, στην Ειδική Διαρκή Επιτροπή του απολογισμού και του γενικού ισολογισμού του Κράτους και ελέγχου της εκτέλεσης του προϋπολογισμού του Κράτους, την Ειδική Μόνιμη Επιτροπή Περιφερειών και την Υποεπιτροπή Νησιωτικών και Ορεινών Περιοχών. 

Την ίδια περίοδο, ήταν μέλος των Κοινοβουλευτικών Ομάδων Φιλίας με την Αυστραλία, τις ΗΠΑ, τη Ρωσία, το Αζερμπαϊτζάν, την Ιταλία και τη Δανία, στην οποία είναι και Αντιπρόεδρος, ενώ κατά το παρελθόν έχει συμμετάσχει επιπλέον στις ομάδες Κοινοβουλευτικής Φιλίας με τη Κούβα και την Σερβία. 

 Επανεκλογή 2023 
Επανεξελέγη Βουλευτής Λευκάδας με τη Νέα Δημοκρατία στις εθνικές εκλογές του της 21ης Μαΐου 2023 με 4.106 σταυρούς, ενώ η εκλογή επαναβεβαιώθηκε στις εκλογές της 25ης Ιουνίου 2023, καθιστώντας τον μοναδικό Βουλευτή Λευκάδας που έχει κερδίσει 4 συνεχόμενες φορές την μονοεδρική, ενώ κατέχει τη μακροβιότερη θητεία στην πολιτική ιστορία του νησιού από τη μεταπολίτευση και μετά.

Στην αρχή της τρέχουσας κοινοβουλευτικής περιόδου εξελέγη με αυξημένη πλειοψηφία Αντιπρόεδρος της Διαρκούς Επιτροπής Οικονομικών Υποθέσεων, ενώ τον Ιούλιο του 2025 εξελέγη Πρόεδρος της ίδιας Επιτροπής, διατηρώντας το αξίωμα και στις επόμενες ψηφοφορίες, μέχρι σήμερα. 

Ως Αντιπρόεδρος, συμμετείχε στις 18 Μαρτίου 2025 με την Ελληνική Κοινοβουλευτική Αντιπροσωπεία στη Διακοινοβουλευτική Διάσκεψη για φορολογικά θέματα. 

Ως Πρόεδρος της Επιτροπής, συμμετείχε με την ελληνική κοινοβουλευτική αντιπροσωπία, σε διακοινοβουλευτική συνάντηση του Ευρωπαϊκού Κοινοβουλίου για τη φορολόγηση των ψηφιακών δραστηριοτήτων που πραγματοποιήθηκε στις Βρυξέλλες, στις 17 Οκτωβρίου  2025

Επιπλέον, σε αυτήν την 3η κοινοβουλευτική θητεία, έχει εκλεγεί Αντιπρόεδρος της Ειδικής Διαρκούς Επιτροπής Εξοπλιστικών Προγραμμάτων και Συμβάσεων. 

Ως μέλος, συμμετέχει στις κάτωθι Επιτροπές:

 Διαρκής Επιτροπή Εθνικής Άμυνας και Εξωτερικών Υποθέσεων.
 Ειδική Διαρκής Επιτροπή Απολογισμού και Γενικού Ισολογισμού του Κράτους και ελέγχου εκτέλεσης του Προϋπολογισμού του Κράτους.
 Ειδική Μόνιμη Επιτροπή Περιφερειών.
 Ειδική μόνιμη επιτροπή σωφρονιστικού συστήματος.
 Επιτροπή δημοσίων επιχειρήσεων, τραπεζών, οργανισμών κοινής ωφελείας.
 Υποεπιτροπή Νησιωτικών Περιοχών.
 Επιτροπή Οικονομικών της Βουλής. 
 Επιτροπή Κανονισμού της Βουλής.
 Είναι Πρόεδρος της Κοινοβουλευτικής Ομάδας Φιλίας με την Αυστραλία, Αντιπρόεδρος της ΚΟΦ με την Αυστρία και μέλος της ΚΟΦ με την Αλβανία.

 Παραπομπές 

Κατηγορία:Βουλευτές Λευκάδας
__ΕΥΡΕΤΗΡΙΟ__